กฎกระทรวงกำหนดส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ การแจ้ง และการออกใบรับรอง พ.ศ. 2567
ประกาศวันที่ 2024-11-25

content: กฎกระทรวง กำหนดส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบ ของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ การแจ้ง และการออกใบรับรอง พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๓๗ วรรคหนึ่ง วรรคสอง วรรคสาม และวรรคห้า แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป เว้นแต่ข้อ ๔ และข้อ ๕ แห่งกฎกระทรวงนี้ ให้ใช้บังคับเมื่อครบกำหนดสี่ปีนับแต่วันที่กฎกระทรวงนี้ใช้บังคับ
sectionNo: 2
content: ข้อ ๒ ให้ยกเลิกกฎกระทรวง (พ.ศ. ๒๕๔๐) ออกตามความในพระราชบัญญัติควบคุมผลิตภัณฑ์ยาสูบ พ.ศ. ๒๕๓๕
sectionNo: 3
content: ข้อ ๓ ในกฎกระทรวงนี้ “ส่วนประกอบของผลิตภัณฑ์ยาสูบ” หมายความว่า ใบยาสูบ กระดาษ ก้นกรอง และให้หมายความรวมถึงวัสดุที่ใช้ในการผลิตผลิตภัณฑ์ยาสูบ สารที่ใช้ในการปรุงแต่ง สารช่วยการผลิต สารตกค้างที่พบในใบยาสูบที่เกิดขึ้นในกระบวนการผลิตและการจัดเก็บ
sectionNo: 3
content: และสารที่พบในผลิตภัณฑ์ยาสูบที่มาจากวัสดุหีบห่อของผลิตภัณฑ์ยาสูบ แต่ไม่หมายความรวมถึงสิ่งปนเปื้อน “สารที่เกิดจากการเผาไหม้ของส่วนประกอบของผลิตภัณฑ์ยาสูบ” หมายความว่า สารที่ถูกปล่อยออกมาจากควันหรือไอระเหยของผลิตภัณฑ์ยาสูบ และให้หมายความรวมถึงควันหรือไอระเหยที่เกิดจากการสูบเข้าและออกจากผู้สูบ
sectionNo: 3
content: (mainstream) และที่ปล่อยออกจากมวนผลิตภัณฑ์ยาสูบ (sidestream) ด้วย “สารที่ใช้ในการปรุงแต่ง” หมายความว่า สารใด ๆ ที่ใช้ในการปรุงแต่งผลิตภัณฑ์ยาสูบ แต่ไม่หมายความรวมถึงใบยาสูบหรือส่วนประกอบอื่นของต้นยาสูบ “ใบรับรอง” หมายความว่า
sectionNo: 3
content: ใบรับรองการจดแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ “นายทะเบียน” หมายความว่า
sectionNo: 3
content: ปลัดกระทรวงสาธารณสุขหรือผู้ซึ่งปลัดกระทรวงสาธารณสุขมอบหมายให้มีหน้าที่ดำเนินการเกี่ยวกับกระบวนการแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบ และการออกใบรับรอง
sectionNo: 1
content: หมวด ๑
content: ส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบ ของผลิตภัณฑ์ยาสูบประเภทบุหรี่ซิกาแรตและบุหรี่ซิการ์
sectionNo: 4
content: ข้อ ๔ ส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ที่จะขายในราชอาณาจักร ต้องไม่มีสารที่ใช้ในการปรุงแต่ง ดังต่อไปนี้ (๑) สารชูรส สารแต่งกลิ่น ผัก ผลไม้ สมุนไพร เครื่องเทศ ขิง อบเชย พืชตระกูลมินต์ (mint) เบนซาลดีไฮด์ (benzaldehyde) มอลทอล (maltol) วานิลลิน (vanillin) กานพลู
sectionNo: 4
content: หรือสารอื่นใดที่ทำให้เกิดรสชาติหรือกลิ่นของกานพลู หรือสารอื่นใดที่ทำให้เกิดรสชาติหรือกลิ่นอันอาจจูงใจหรือดึงดูดให้บริโภคผลิตภัณฑ์ยาสูบ หรืออาจทำให้การบริโภคผลิตภัณฑ์ยาสูบง่ายขึ้นตามที่รัฐมนตรีกำหนดโดยประกาศในราชกิจจานุเบกษา ยกเว้นเมนทอล ชะเอม
sectionNo: 4
content: และสารอื่นใดที่ทำให้เกิดรสชาติหรือกลิ่นของเมนทอลหรือชะเอม (๒) สารที่ทำให้เกิดสีในผลิตภัณฑ์ยาสูบ ควัน หรือไอระเหยที่เกิดจากการบริโภคผลิตภัณฑ์ยาสูบ ยกเว้นสารที่ทำให้เกิดสีของมวนบุหรี่ซึ่งเป็นการดำเนินการตามประกาศกระทรวงสาธารณสุขว่าด้วยหลักเกณฑ์ วิธีการ
sectionNo: 4
content: และเงื่อนไขเกี่ยวกับหีบห่อผลิตภัณฑ์ยาสูบและผลิตภัณฑ์ยาสูบประเภทบุหรี่ซิกาแรต (๓) ผัก ผลไม้ ผลิตภัณฑ์ที่ได้มาจากการแปรรูปผักหรือผลไม้ วิตามิน กรดอะมิโน กรดไขมันจำเป็น สารอาหารเกลือแร่ สารเพิ่มภูมิต้านทาน สารลดอนุมูลอิสระ
sectionNo: 4
content: หรือสารอื่นใดที่ทำให้เข้าใจว่าผลิตภัณฑ์ยาสูบมีประโยชน์ต่อสุขภาพหรือลดอันตรายต่อสุขภาพตามที่รัฐมนตรีกำหนดโดยประกาศในราชกิจจานุเบกษา ยกเว้นโกโก้ที่จำเป็นต้องใช้ปรับปรุงคุณภาพใบยาสูบ (๔) สารชูกำลัง กาเฟอีน (caffeine) กัวรานา (guarana) ทอรีน (taurine) กลูคูโรโนแลคโทน (glucuronolactone)
sectionNo: 4
content: หรือสารอื่นใดที่ทำให้เข้าใจว่าเพิ่มพลังงานและความมีชีวิตชีวาตามที่รัฐมนตรีกำหนดโดยประกาศในราชกิจจานุเบกษา (๕) กัญชา กัญชง สารสกัดแคนนาบิไดออล (cannabidiol) หรือสารสกัดเตตราไฮโดรแคนนาบินอล (tetrahydrocannabinol)
sectionNo: 5
content: ข้อ ๕ ผลิตภัณฑ์ยาสูบประเภทบุหรี่ซิกาแรตและบุหรี่ซิการ์ที่จะขายในราชอาณาจักรต้องมีสารที่เกิดจากการเผาไหม้ของส่วนประกอบของผลิตภัณฑ์ยาสูบไม่เกินปริมาณ ดังต่อไปนี้ (๑) ทาร์ (tar) ไม่เกิน ๑๐ มิลลิกรัมต่อมวน (๒) นิโคติน (nicotine) ไม่เกิน ๑ มิลลิกรัมต่อมวน (๓) คาร์บอนมอนอกไซด์ (carbon monoxide) ไม่เกิน
sectionNo: 5
content: ๑๐ มิลลิกรัมต่อมวน
sectionNo: 2
content: หมวด ๒ การแจ้ง การออกใบรับรอง อายุใบรับรอง และการออกใบแทนใบรับรอง
sectionNo: 6
content: ข้อ ๖ ผู้ผลิตหรือผู้นำเข้าผลิตภัณฑ์ยาสูบเพื่อขายในราชอาณาจักรต้องยื่นคำขอแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ เพื่อขอใบรับรองต่อนายทะเบียน
sectionNo: 6
content: ก่อนนำผลิตภัณฑ์ยาสูบออกจากแหล่งผลิตภายในราชอาณาจักรหรือก่อนนำเข้ามาในราชอาณาจักร แล้วแต่กรณี พร้อมด้วยข้อมูล เอกสาร และหลักฐาน ดังต่อไปนี้ (๑) ในกรณีที่นิติบุคคลเป็นผู้ยื่นคำขอ (ก) ชื่อและเลขทะเบียนนิติบุคคล พร้อมทั้งคำยินยอมให้นายทะเบียนเข้าถึงข้อมูลดังกล่าว (ข)
sectionNo: 6
content: หนังสือแสดงว่าผู้ยื่นคำขอเป็นผู้แทนของนิติบุคคลหรือผู้มีอำนาจทำการแทนนิติบุคคล โดยระบุเลขประจำตัวประชาชนของบุคคลดังกล่าวซึ่งยินยอมให้นายทะเบียนเข้าถึงข้อมูลนั้น (๒) ในกรณีที่บุคคลธรรมดาเป็นผู้ยื่นคำขอ ให้ระบุเลขประจำตัวประชาชน พร้อมทั้งคำยินยอมให้นายทะเบียนเข้าถึงข้อมูลดังกล่าว
sectionNo: 6
content: หรือสำเนาหนังสือเดินทางในกรณีที่ผู้ยื่นคำขอมิได้มีสัญชาติไทย (๓) ในกรณีที่มอบอำนาจให้ผู้อื่นดำเนินการแทน ให้แนบหนังสือมอบอำนาจให้เป็นผู้ดำเนินการแทนที่ติดอากรแสตมป์แล้ว พร้อมทั้งระบุเลขประจำตัวประชาชนของผู้มอบอำนาจและผู้รับมอบอำนาจซึ่งยินยอมให้นายทะเบียนเข้าถึงข้อมูลนั้น
sectionNo: 6
content: หรือแนบสำเนาหนังสือเดินทางของผู้มอบอำนาจในกรณีที่ผู้มอบอำนาจมิได้มีสัญชาติไทย (๔) ตัวอย่างร่างออกแบบหีบห่อผลิตภัณฑ์ยาสูบ (๕) ตัวอย่างผลิตภัณฑ์ยาสูบ (๖) ใบแสดงรายการส่วนประกอบของผลิตภัณฑ์ยาสูบและสารที่ใช้ในการปรุงแต่ง และสารที่เกิดจากการเผาไหม้ของส่วนประกอบของผลิตภัณฑ์ยาสูบ (๗)
sectionNo: 6
content: ใบรับรองผลการตรวจวิเคราะห์จากห้องปฏิบัติการ การแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบตามวรรคหนึ่ง ให้แจ้งเป็นรายรุ่นย่อยโดยแยกตามขนาดหรือประเภทของบุหรี่ซิกาแรตหรือบุหรี่ซิการ์ แล้วแต่กรณี
sectionNo: 7
content: ข้อ ๗ ใบแสดงรายการส่วนประกอบของผลิตภัณฑ์ยาสูบและสารที่ใช้ในการปรุงแต่ง และสารที่เกิดจากการเผาไหม้ของส่วนประกอบของผลิตภัณฑ์ยาสูบ ตามข้อ ๖ (๖) ต้องมีรายละเอียด ดังต่อไปนี้ (๑) ส่วนประกอบของผลิตภัณฑ์ยาสูบและสารที่ใช้ในการปรุงแต่งต่อบุหรี่ซิกาแรตหรือบุหรี่ซิการ์หนึ่งมวน โดยระบุปริมาณของสารแต่ละชนิด
sectionNo: 7
content: ชื่อทางเคมี และหมายเลขทะเบียนของสารนั้น (๒) สารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตหรือบุหรี่ซิการ์ต่อหนึ่งมวนให้ระบุ ดังต่อไปนี้ (ก) ทาร์ (tar) นิโคติน (nicotine) และคาร์บอนมอนอกไซด์ (carbon monoxide) ให้ระบุปริมาณเป็นมิลลิกรัม (ข) สารอื่น
sectionNo: 7
content: ให้ระบุปริมาณของสารแต่ละชนิด ชื่อทางเคมี และหมายเลขทะเบียนของสารนั้นตามที่รัฐมนตรีกำหนดโดยประกาศในราชกิจจานุเบกษา (๓) ปริมาณนิโคติน (nicotine) ต่อบุหรี่ซิกาแรตหรือบุหรี่ซิการ์หนึ่งมวน ในกรณีที่ส่วนประกอบของผลิตภัณฑ์ยาสูบและสารที่ใช้ในการปรุงแต่งตาม (๑) ไม่มีชื่อทางเคมี
sectionNo: 7
content: ต้องระบุชื่อทางชีววิทยาหรือต้นกำเนิดทางชีววิทยาด้วยชื่อมาตรฐานภาษาลาติน หากไม่มีชื่อหรือต้นกำเนิดทางชีววิทยาให้ระบุชื่อที่ใช้เรียกกันโดยทั่วไป
sectionNo: 8
content: ข้อ ๘ ใบรับรองผลการตรวจวิเคราะห์จากห้องปฏิบัติการตามข้อ ๖ (๗) ต้องมาจากห้องปฏิบัติการที่ได้รับการรับรองตามมาตรฐานการวิเคราะห์ขององค์การระหว่างประเทศว่าด้วยมาตรฐานหรือมาตรฐานอื่น และใช้วิธีการตรวจวิเคราะห์ที่ได้มาตรฐาน ทั้งนี้ ตามที่รัฐมนตรีกำหนดโดยประกาศในราชกิจจานุเบกษา
sectionNo: 9
content: ข้อ ๙ เมื่อได้รับคำขอแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ ให้นายทะเบียนตรวจสอบคำขอ รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด
sectionNo: 9
content: ให้แจ้งผู้ยื่นคำขอทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ยื่นคำขอแก้ไขเพิ่มเติมคำขอ หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ยื่นคำขอแก้ไขเพิ่มเติมคำขอ หรือจัดส่งข้อมูล
sectionNo: 9
content: เอกสาร หรือหลักฐานให้ถูกต้องและครบถ้วนภายในสิบห้าวันนับแต่วันที่ได้รับแจ้งจากนายทะเบียน ในกรณีที่การยื่นคำขอมิได้กระทำโดยวิธีการทางอิเล็กทรอนิกส์ ให้นายทะเบียนและผู้ยื่นคำขอลงนามไว้ในบันทึกนั้นด้วย ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่ส่งข้อมูล เอกสาร
sectionNo: 9
content: หรือหลักฐานให้ถูกต้องและครบถ้วนภายในระยะเวลาที่กำหนดตามวรรคหนึ่ง ให้ถือว่าผู้ยื่นคำขอไม่ประสงค์จะดำเนินการต่อไป และให้นายทะเบียนคืนคำขอ ข้อมูล เอกสาร หรือหลักฐานให้แก่ผู้ยื่นคำขอ พร้อมทั้งแจ้งเป็นหนังสือถึงเหตุแห่งการคืนคำขอให้ทราบด้วย
sectionNo: 10
content: ข้อ ๑๐ ในกรณีที่คำขอ รวมทั้งข้อมูล เอกสาร และหลักฐานถูกต้องและครบถ้วนแล้ว ให้นายทะเบียนพิจารณาคำขอให้แล้วเสร็จภายในสิบห้าวันนับแต่วันที่ได้รับคำขอ ข้อมูล เอกสาร และหลักฐานที่ถูกต้องและครบถ้วน ในกรณีที่นายทะเบียนมีคำสั่งออกใบรับรอง
sectionNo: 10
content: ให้นายทะเบียนแจ้งให้ผู้ยื่นคำขอทราบภายในเจ็ดวันนับแต่วันที่มีคำสั่งออกใบรับรอง เมื่อผู้ยื่นคำขอได้ชำระค่าธรรมเนียมใบรับรองแล้ว ให้นายทะเบียนออกใบรับรองเป็นรายรุ่นย่อยโดยแยกตามขนาดหรือประเภทของบุหรี่ซิกาแรตหรือบุหรี่ซิการ์ แล้วแต่กรณี แก่ผู้ยื่นคำขอ ทั้งนี้
sectionNo: 10
content: หากผู้ยื่นคำขอไม่ชำระค่าธรรมเนียมให้ครบถ้วนภายในหกสิบวันนับแต่วันที่ได้รับแจ้งจากนายทะเบียน ให้ถือว่าผู้ยื่นคำขอไม่ประสงค์จะดำเนินการต่อไป และให้นายทะเบียนจำหน่ายเรื่องออกจากสารบบ ในกรณีที่นายทะเบียนมีคำสั่งไม่ออกใบรับรอง
sectionNo: 10
content: ให้มีหนังสือแจ้งให้ผู้ยื่นคำขอทราบภายในเจ็ดวันนับแต่วันที่มีคำสั่งไม่ออกใบรับรอง พร้อมด้วยเหตุผลและสิทธิอุทธรณ์ภายในสิบห้าวันนับแต่วันที่ผู้ยื่นคำขอทราบคำสั่งไม่ออกใบรับรอง
sectionNo: 11
content: ข้อ ๑๑ ผู้ได้รับใบรับรองซึ่งประสงค์จะขอแก้ไขเปลี่ยนแปลงข้อมูลหรือรายการอื่นใดที่มิใช่รายการส่วนประกอบของผลิตภัณฑ์ยาสูบหรือสารที่เกิดจากการเผาไหม้ของส่วนประกอบของผลิตภัณฑ์ยาสูบที่ได้แจ้งไว้แล้วในใบรับรอง ให้ยื่นคำขอแก้ไขเปลี่ยนแปลงข้อมูลหรือรายการต่อนายทะเบียน
sectionNo: 11
content: พร้อมด้วยเอกสารหรือหลักฐานตามที่ระบุไว้ในแบบคำขอภายในสิบห้าวันนับแต่วันที่มีการเปลี่ยนแปลงข้อมูลหรือรายการดังกล่าว ให้นำความในข้อ ๙ และข้อ ๑๐ มาใช้บังคับแก่การพิจารณาคำขอตามวรรคหนึ่งด้วยโดยอนุโลม และให้มีการบันทึกรายการแก้ไขเปลี่ยนแปลงข้อมูลหรือรายการในใบรับรองไว้เป็นหลักฐาน
sectionNo: 12
content: ข้อ ๑๒ ในกรณีที่ใบรับรองชำรุดในสาระสำคัญ สูญหาย หรือถูกทำลาย ให้ผู้ได้รับใบรับรองยื่นคำขอรับใบแทนใบรับรองต่อนายทะเบียน พร้อมด้วยเอกสารหรือหลักฐานตามที่ระบุไว้ในแบบคำขอภายในสิบห้าวันนับแต่วันที่ได้รับทราบถึงการชำรุดในสาระสำคัญ สูญหาย หรือถูกทำลาย ให้นำความในข้อ ๙ และข้อ ๑๐
sectionNo: 12
content: มาใช้บังคับแก่การพิจารณาคำขอตามวรรคหนึ่งด้วยโดยอนุโลม
sectionNo: 13
content: ข้อ ๑๓ ใบรับรองให้มีอายุสามปีนับแต่วันที่ออกใบรับรอง ในกรณีที่ใบรับรองจะสิ้นอายุตามที่กำหนดในวรรคหนึ่ง และผู้ได้รับใบรับรองประสงค์ที่จะผลิตหรือนำเข้าผลิตภัณฑ์ยาสูบเพื่อขายในราชอาณาจักรตามที่ได้รับใบรับรองนั้นต่อไป
sectionNo: 13
content: ให้ยื่นคำขอแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบดังกล่าวต่อนายทะเบียน พร้อมด้วยข้อมูล เอกสาร และหลักฐานตามข้อ ๖ ก่อนใบรับรองสิ้นอายุไม่น้อยกว่าสามสิบวัน และเมื่อได้ยื่นคำขอแล้ว
sectionNo: 13
content: ให้ผลิตหรือนำเข้าผลิตภัณฑ์ยาสูบนั้นเพื่อขายในราชอาณาจักรได้ต่อไปจนกว่านายทะเบียนจะมีคำสั่งไม่ออกใบรับรองให้
sectionNo: 14
content: ข้อ ๑๔ การยื่นคำขอ การแจ้ง การติดต่อใด ๆ และการออกเอกสาร หลักฐานต่าง ๆ รวมทั้งใบรับรองตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ กรมควบคุมโรค กระทรวงสาธารณสุข
sectionNo: 14
content: หรือสถานที่อื่นที่นายทะเบียนกำหนดโดยประกาศในราชกิจจานุเบกษา
sectionNo: 15
content: ข้อ ๑๕ คำขอ ใบรับรอง และใบแทนใบรับรองตามกฎกระทรวงนี้ ให้เป็นไปตามแบบที่รัฐมนตรีกำหนดโดยประกาศในราชกิจจานุเบกษา
sectionNo: 3
content: หมวด ๓ การตรวจสอบและการเปิดเผยต่อสาธารณชน
sectionNo: 16
content: ข้อ ๑๖ ให้กรมควบคุมโรคเก็บรักษาข้อมูลรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ตามที่ได้รับแจ้งเพื่อประโยชน์ในการตรวจสอบมาตรฐานส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบ
sectionNo: 16
content: และเพื่อคุ้มครองสุขภาพอนามัยและความปลอดภัยของประชาชน โดยไม่ต้องส่งคืนแก่ผู้ได้รับใบรับรอง
sectionNo: 17
content: ข้อ ๑๗ การเปิดเผยข้อมูลรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ต่อสาธารณชน ให้ดำเนินการในกรณีที่จำเป็นเพื่อคุ้มครองสุขภาพอนามัยและความปลอดภัยของประชาชน
sectionNo: 4
content: หมวด ๔ ค่าใช้จ่ายและค่าธรรมเนียม
sectionNo: 18
content: ข้อ ๑๘ ให้ผู้ได้รับใบรับรองเป็นผู้รับผิดชอบค่าใช้จ่ายที่ดำเนินการโดยกระทรวงสาธารณสุขตามรายการที่นายทะเบียนแจ้ง โดยต้องเป็นค่าใช้จ่ายที่เกิดขึ้นโดยตรงจากการดำเนินการและเท่าที่จ่ายจริง ดังต่อไปนี้ (๑)
sectionNo: 18
content: ค่าใช้จ่ายที่เกิดขึ้นจากการตรวจสอบส่วนประกอบของผลิตภัณฑ์ยาสูบหรือสารที่เกิดจากการเผาไหม้ของส่วนประกอบของผลิตภัณฑ์ยาสูบที่อาจมีขึ้นภายหลังการออกใบรับรอง ในกรณีที่ตรวจสอบแล้วปรากฏว่า
sectionNo: 18
content: ผลิตภัณฑ์ยาสูบนั้นมีส่วนประกอบของผลิตภัณฑ์ยาสูบหรือสารที่เกิดจากการเผาไหม้ของส่วนประกอบของผลิตภัณฑ์ยาสูบไม่เป็นไปตามที่กำหนดในข้อ ๔ หรือข้อ ๕ (๒)
sectionNo: 18
content: ค่าใช้จ่ายที่เกิดขึ้นจากการประกาศห้ามขายหรือห้ามนำเข้าผลิตภัณฑ์ยาสูบซึ่งมีส่วนประกอบของผลิตภัณฑ์ยาสูบหรือสารที่เกิดจากการเผาไหม้ของส่วนประกอบของผลิตภัณฑ์ยาสูบไม่เป็นไปตามที่กำหนดในข้อ ๔ หรือข้อ ๕ (๓)
sectionNo: 18
content: ค่าใช้จ่ายที่เกิดขึ้นจากการทำลายผลิตภัณฑ์ยาสูบซึ่งมีส่วนประกอบของผลิตภัณฑ์ยาสูบหรือสารที่เกิดจากการเผาไหม้ของส่วนประกอบของผลิตภัณฑ์ยาสูบไม่เป็นไปตามที่กำหนดในข้อ ๔ หรือข้อ ๕ ให้นายทะเบียนแจ้งค่าใช้จ่ายตามวรรคหนึ่งแก่ผู้ได้รับใบรับรองเป็นลายลักษณ์อักษร พร้อมด้วยเอกสารหรือหลักฐานของค่าใช้จ่ายดังกล่าว
sectionNo: 19
content: ข้อ ๑๙ ให้เรียกเก็บค่าธรรมเนียม ดังต่อไปนี้ (๑) ใบรับรองฉบับละ๑๐๐,๐๐๐บาท (๒) ใบแทนใบรับรองฉบับละ ๒,๐๐๐ บาท
content: บทเฉพาะกาล
sectionNo: 20
content: ข้อ ๒๐ บรรดาคำขอที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ระหว่างการพิจารณา ให้ถือว่าเป็นคำขอที่ได้ยื่นตามกฎกระทรวงนี้ ในกรณีที่คำขอดังกล่าวมีข้อความแตกต่างไปจากคำขอตามกฎกระทรวงนี้ ให้นายทะเบียนมีอำนาจสั่งให้แก้ไขเพิ่มเติมคำขอ หรือจัดส่งข้อมูล เอกสาร หรือหลักฐานได้ตามความจำเป็น
sectionNo: 20
content: เพื่อให้การเป็นไปตามกฎกระทรวงนี้
sectionNo: 21
content: ข้อ ๒๑ การแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบประเภทบุหรี่ซิกาแรตและบุหรี่ซิการ์ที่ได้แจ้งไว้ต่อพนักงานเจ้าหน้าที่ตามกฎกระทรวง (พ.ศ. ๒๕๔๐) ออกตามความในพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ ให้ถือว่าเป็นการแจ้งตามกฎกระทรวงนี้
sectionNo: 21
content: และให้มีผลใช้บังคับได้ต่อไปจนกว่าจะครบสามปีนับแต่วันที่ออกเอกสารรับรองการจดแจ้งตามกฎกระทรวง (พ.ศ. ๒๕๔๐) ออกตามความในพระราชบัญญัติควบคุมผลิตภัณฑ์ยาสูบ พ.ศ. ๒๕๓๕
sectionNo: 22
content: ข้อ ๒๒ ในระหว่างเวลาที่ข้อ ๔ และข้อ ๕ แห่งกฎกระทรวงนี้ยังไม่ใช้บังคับ ให้นำข้อ ๑ แห่งกฎกระทรวง (พ.ศ. ๒๕๔๐) ออกตามความในพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ มาใช้บังคับแก่ส่วนประกอบของผลิตภัณฑ์ยาสูบที่ผู้ยื่นคำขอประสงค์จะแจ้งตามกฎกระทรวงนี้ไปพลางก่อน ให้ใบรับรองที่ออกตามข้อ ๑ แห่งกฎกระทรวง
sectionNo: 22
content: (พ.ศ. ๒๕๔๐) ออกตามความในพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ ตามวรรคหนึ่ง เป็นอันสิ้นอายุเมื่อข้อ ๔ และข้อ ๕ แห่งกฎกระทรวงนี้ใช้บังคับ
content: ให้ไว้ ณ วันที่ ๒๑ พฤศจิกายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ วรรคหนึ่ง วรรคสอง วรรคสาม และวรรคห้า แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๖๐ บัญญัติให้ผลิตภัณฑ์ยาสูบที่จะขายในราชอาณาจักรต้องมีส่วนประกอบและสารที่เกิดจากการเผาไหม้ของส่วนประกอบของผลิตภัณฑ์ยาสูบตามที่กำหนดในกฎกระทรวง
content: และบัญญัติให้การแจ้งรายการส่วนประกอบของผลิตภัณฑ์ยาสูบ สารที่เกิดจากการเผาไหม้ของส่วนประกอบของผลิตภัณฑ์ยาสูบ การส่งตัวอย่างผลิตภัณฑ์ยาสูบให้กระทรวงสาธารณสุขตรวจสอบและเปิดเผยต่อสาธารณชน และการออกใบรับรอง อายุใบรับรอง
content: และการออกใบแทนใบรับรองการจดแจ้งรายการส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบ รวมทั้งค่าใช้จ่ายที่เกิดขึ้นจากการตรวจสอบ หรือการทำลาย หรือการประกาศให้สาธารณชนทราบถึงคำสั่งห้ามขาย ห้ามนำเข้า หรือให้ทำลายผลิตภัณฑ์ยาสูบที่ผลิตหรือนำเข้า ให้เป็นไปตามหลักเกณฑ์
content: วิธีการ และเงื่อนไขที่กำหนดในกฎกระทรวง และมาตรา ๕ บัญญัติให้รัฐมนตรีว่าการกระทรวงสาธารณสุขมีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัตินี้ ประกอบกับกรอบอนุสัญญาว่าด้วยการควบคุมยาสูบขององค์การอนามัยโลกซึ่งประเทศไทยได้เข้าเป็นภาคีสมาชิกอยู่นั้น
content: กำหนดให้ประเทศสมาชิกมีมาตรการในการควบคุมส่วนประกอบของผลิตภัณฑ์ยาสูบและสารที่เกิดจากการเผาไหม้ของส่วนประกอบของผลิตภัณฑ์ยาสูบ รวมทั้งเปิดเผยข้อมูลเกี่ยวกับผลิตภัณฑ์ยาสูบ จึงจำเป็นต้องออกกฎกระทรวงนี้